
PRITARTA
Šiaulių miesto savivaldybės tarybos
2024 m. _________ d. sprendimu Nr. T-_____

JUNGTINĖS VEIKLOS SUTARTIS

DĖL NEFORMALIOJO ŠVIETIMO KELMĖS R., ŠIAULIŲ R. IR ŠIAULIŲ M. SAVIVALDYBIŲ GYVENTOJAMS


 SKYRIUS


Kelmės rajono savivaldybė, atstovaujama Kelmės rajono savivaldybės mero Ildefonso Petkevičiaus, veikiančio pagal Kelmės rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, Šiaulių miesto savivaldybė, atstovaujama Šiaulių miesto savivaldybės mero Artūro Visocko, veikiančio pagal Šiaulių miesto savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, ir Šiaulių rajono savivaldybė, atstovaujama Šiaulių rajono savivaldybės mero Česlovo Greičiaus, veikiančio pagal Šiaulių rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, 
toliau kartu vadinamos Partneriais, o kiekviena atskirai – Partneriu, vadovaudamiesi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas) 48.2 papunkčiu, Kelmės rajono savivaldybės tarybos 2024 m. rugpjūčio 29 d. sprendimu Nr. T-225 „Dėl 2024–2029 m. Šiaulių regiono funkcinės zonos strategijos patvirtinimo“, Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ ir Šiaulių rajono savivaldybės tarybos 2024 m. rugsėjo 10 d. sprendimu Nr. T-278 „Dėl 2024–2029 m. Šiaulių regiono funkcinės zonos strategijos patvirtinimo“ (toliau – Strategija), 
sudaro šią jungtinės veiklos sutartį (toliau – Sutartis) dėl neformaliojo švietimo Kelmės r. savivaldybės, Šiaulių r. savivaldybės ir Šiaulių m. savivaldybės gyventojams, bendros komunikacinės, analitinės ar kitos veiklos, kurią vykdant Partneriai bendrai naudoja materialinius, organizacinius, žmogiškuosius ir (ar) finansinius išteklius, ir susitaria:

.	Sutarties tikslas – kooperuojant Partnerių patirtį, žinias, finansinius, materialius ir techninius išteklius, didinti teikiamų neformaliojo švietimo paslaugų apimtis ir įvairovę, informacijos sklaidą, siekiant įgyvendinti Strategijoje numatytą tikslą Pagerinti sąlygas tvariai regiono ekonominei ir socialinei plėtrai bei uždavinį Padidinti regiono investicinį patrauklumą ir pagerinti verslui palankią aplinką ir neinvesticiniame veiksme Nr. 1.1.8 detalizuotas neinvesticines priemones.
.	Siekiant įgyvendinti Sutarties 1 punkte nurodytą tikslą šioje Sutartyje numatytomis sąlygomis, Partneriai įsipareigoja veikti kartu ir vykdyti šias bendras veiklas: 
.	Šiaulių rajono savivaldybė įsipareigoja vykdyti neformaliojo švietimo (etnokultūros krypties) stebėseną bei koordinavimą, vertinti teikiamų paslaugų kokybę, užtikrinti šių paslaugų teikimą savo valdomoje infrastruktūroje Šiaulių r., Šiaulių m. ir Kelmės r. savivaldybių gyventojams;
.	Kelmės rajono savivaldybė įsipareigoja vykdyti neformaliojo švietimo  (turizmo ir kraštotyros, gamtos ir ekologijos krypčių) stebėseną bei koordinavimą, vertinti teikiamų paslaugų kokybę, užtikrinti šių paslaugų teikimą savo valdomoje infrastruktūroje Šiaulių r., Šiaulių m. ir Kelmės r. savivaldybių gyventojams;
.	Šiaulių regiono funkcinės zonos savivaldybėms bus nustatyti konkretūs įsipareigojimai dėl žmogiškųjų išteklių skyrimo, duomenų teikimo, infrastruktūros prieinamumo užtikrinimo  komunikacijos ir viešinimo bei apibrėžtos veiklos, įtraukiant bendrojo ugdymo mokyklas, trečiojo amžiaus universitetus, nevyriausybines organizacijas ir kt.;
.	visi Partneriai vykdo ir kitas veiklas, jei vykdomomis veiklomis siekiama Sutarties tikslo. 

.	Partneriai susitaria, kad: 
.	Šiaulių rajono savivaldybė organizuoja neformaliojo švietimo bendrų veiklų stebėseną bei koordinavimą, vertina teikiamų paslaugų kokybę, užtikrina šių paslaugų teikimą savo valdomoje infrastruktūroje Šiaulių r., Šiaulių m. ir Kelmės r. savivaldybių gyventojams (toliau – Organizatorius);
.	šios Sutarties 2 punkte nurodytas veiklas veikdamos bendrai įgyvendina Kelmės r., Šiaulių r. ir Šiaulių m. savivaldybės;
.	šios Sutarties 2 punkte nurodytų veiklų konkrečias neinvesticines priemones koordinuoja šios Partnerių įstaigos:

Priemonė	Priemonę koordinuojanti įstaiga
Amatininkų mokymų ir konsultacijų organizavimas, neformaliojo švietimo programų mokiniams ir suaugusiesiems (etnokultūros kryptyje) parengimas bei vykdymas	Šiaulių rajono savivaldybės etninės kultūros ir tradicinių amatų centras
Neformaliojo švietimo programų mokiniams ir suaugusiesiems (turizmo ir kraštotyros, gamtos ir ekologijos kryptyse) parengimas bei vykdymas	Kelmės rajono savivaldybė
Informacijos viešinimas apie vykdomas kitų dviejų Partnerių veiklas, dalyvių aktyvinimas dalyvauti kitų Partnerių organizuojamose veiklose	Šiaulių miesto savivaldybė
Neformaliojo švietimo programų bei renginių Šiaulių miesto mokiniams ir suaugusiesiems viešinimas, metodinė, informacinė bei konsultacinė pagalba	Šiaulių švietimo kompetencijų centras	
Kelmės r., Šiaulių m. ir Šiaulių r. vaikų bei suaugusiųjų kūrybiškumo ugdymas dalyvaujant kultūros veiklose	Šiaulių rajono savivaldybės etninės kultūros ir tradicinių amatų centras
Neformaliojo švietimo programų bei renginių mokiniams ir suaugusiesiems viešinimas Partnerių ir jų įstaigų svetainėse bei socialiniuose tinkluose	Visi Partneriai	


.	Partneriai įsipareigoja:
.	iš kiekvieno Partnerio įstaigos deleguoti po du atstovus į Koordinacinę darbo grupę bendram neformaliojo švietimo paslaugų koordinavimui; 
.	kasmet derinti Koordinacinės darbo grupės parengtą veiksmų planą visų Partnerių bendrų veiklų, nurodytų Sutarties 2 punkte, ir įsipareigojimų, nurodytų Sutarties III skyriuje, įgyvendinimui;
.	keistis gerąja neformaliojo švietimo paslaugų teikimo praktika;
.	užtikrinti, kad neformaliojo švietimo paslaugomis galėtų naudotis visi gyventojai ir šios paslaugos būtų teikiamos nuolat;
.	teikti konsultacijas, reikalingas šiai Sutarčiai įgyvendinti;
.	neperleisti šioje Sutartyje numatytų teisių ir įsipareigojimų tretiesiems asmenims be rašytinio kitų Partnerių sutikimo;
.	šia Sutartimi prisiimtus įsipareigojimus vykdyti laiku, tinkamai ir kokybiškai;
.	teikti Koordinacinei darbo grupei informaciją, susijusią su Sutartyje numatytų įsipareigojimų vykdymu.

.	Koordinacinės darbo grupės kompetencija apima šios Sutarties 2 punkte aprašytas neformaliojo švietimo Kelmės r. savivaldybės, Šiaulių r. savivaldybės ir Šiaulių m. savivaldybės gyventojams bendras veiklas. Koordinacinės darbo grupės sudėtį pagal Partnerių pateiktus delegavimo raštus tvirtina Organizatoriaus meras savo potvarkiu. Koordinacinės darbo grupės vadovu paskiriamas Organizatoriaus atstovas.
.	Priemonę koordinuojanti įstaiga, kaip nurodyta Sutarties 3.3 papunktyje, Koordinacinei darbo grupei teikia siūlymus dėl priemonės įgyvendinimo bei, išreiškus poreikį, rengia ataskaitas. Jei priemonę koordinuojančia įstaiga įvardijami visi Partneriai, kiekvienas Partneris įsipareigoja Koordinacinei darbo grupei teikti atskirus siūlymus dėl kiekvienos priemonės įgyvendinimo. 
.	Koordinacinės darbo grupės funkcijos:
.	iki einamųjų metų II ketvirčio pabaigos surenka iš priemones koordinuojančių įstaigų informaciją apie Partnerių siūlymus dėl priemonių, nurodytų Sutarties 3.3 papunktyje, įgyvendinimo sekančiais biudžetiniais metais, juos apibendrina ir rengia kasmetinį veiksmų planą (toliau – Veiksmų planas). Veiksmų plano projektas rengiamas sekantiems biudžetiniams metams ir einamųjų metų III ketvirčio pabaigoje teikiamas Partneriams derinimui. Veiksmų plano projektas, išreiškus poreikį, tikslinamas pagal Partnerių pastabas iki bus gauti visų Partnerių suderinimai. Veiksmų planas tvirtinamas protokoliniu Koordinacinės darbo grupės sprendimu iki sekančių metų kovo mėn. pradžios;
.	pasibaigus kalendoriniams metams, iki kovo 1 d. surenka informaciją iš Partnerių apie Veiksmų plane numatytų priemonių įgyvendinimą ir (arba) neįgyvendinimą, neįgyvendinimo priežastis. Koordinacinė darbo grupė surinktą informaciją apibendrina ir parengia Veiksmų plano įgyvendinimo ataskaitą (toliau – Ataskaita). Ataskaita tvirtinama protokoliniu Koordinacinės darbo grupės sprendimu ir teikiama Šiaulių regiono plėtros tarybai iki balandžio 30 d.;
.	esant poreikiui, savo kompetencijos ribose dalyvauja rengiant ir įgyvendinant Sutarties 2 punkte nurodytas bendras veiklas – teikia nuomonę;
.	savo kompetencijos ribose teikia metodinę ir konsultacinę pagalbą Partneriams bei šios Sutarties 3.3 papunktyje nurodytoms įstaigoms;
.	esant poreikiui, savo kompetencijos ribose organizuoja pasitarimus su atsakingomis institucijomis ir suinteresuotais asmenimis aktualiais klausimais, susijusiais su  neformaliuoju švietimu Kelmės r. savivaldybės, Šiaulių r. savivaldybės ir Šiaulių m. savivaldybės gyventojams.
.	Koordinacinė darbo grupė veikia pagal Organizatoriaus mero potvarkiu patvirtintą Koordinacinės darbo grupės reglamentą, sprendimus priima Koordinacinės darbo grupės posėdyje. Sprendimai fiksuojami posėdžio protokole.   

.	Partneris gali būti visiškai ar iš dalies atleidžiamas nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) – tai nepaprastos aplinkybės, kurių negalima nei numatyti, nei išvengti. 
.	Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Partnerių valios, Partneriai privalo nedelsdami, bet ne vėliau kaip per 3 kalendorines dienas apie tai vienas kitą informuoti raštu. Jei Partneriai vieni kitų neinformuoja, laikoma, kad tokių aplinkybių nebuvo ir Partneris, laiku nepranešęs apie neįveikiamos jėgos aplinkybes, tampa atsakingas už nuostolių, kurių galima buvo išvengti, atlyginimą.

.	Sutartis įsigalioja nuo kitos darbo dienos, kai ją pasirašo visi Partneriai. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visi Partneriai. Pasirašytos Sutarties (jos pakeitimo) kopija pateikiama Šiaulių regiono plėtros tarybai. Sutartis neterminuota.
.	Sutarties nutraukimas:
. kitas (-i) Partneris (-iai) turi informuoti Organizatorių, jei Partneris (-iai) nevykdo Sutarties ar ją netinkamai vykdo. Organizatorius, gavęs šią informaciją, Sutarties nevykdantį (-čius) (netinkamai vykdantį (-čius)) Partnerį (-ius) raštu informuoja apie Sutarties nevykdymą (netinkamą vykdymą) ir nurodo jam (jiems) per 30 kalendorinių dienų pateikti paaiškinimus dėl Sutarties nevykdymo (netinkamo vykdymo) priežasčių bei ištaisyti Sutarties vykdymo pažeidimus Sutarties vykdymui išsaugoti. Jei Sutarties nevykdantis (netinkamai vykdantis) Partneris per 30 kalendorinių dienų nepašalina Sutarties nevykdymo (netinkamo vykdymo) priežasčių, Partneriai vienašališkai su Sutarties nevykdančiu (netinkamai vykdančiu) Partneriu gali nutraukti Sutartį, įformindami šį Sutarties nutraukimą pagal galiojančius teisės aktus. Sutarties nutraukimas su Sutarties nevykdančiu (netinkamai vykdančiu) Partneriu neturi įtakos Sutarties galiojimui kitiems Partneriams, jei likusieji Partneriai gali užtikrinti savo numatytų paslaugų teikimą. Organizatorius privalo raštu informuoti Šiaulių regiono plėtros tarybą apie su Partneriu pagal šį Sutarties papunktį vienašališkai nutrauktą Sutartį;
. Partneris, norėdamas nutraukti šią Sutartį, apie vienašalį Sutarties nutraukimą kitiems Partneriams ir Organizatoriui privalo raštu pranešti ne vėliau kaip prieš 60 kalendorinių dienų.

.	Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.
.	Pasikeitus Partnerių rekvizitams ir (ar) kitiems duomenims, Partneriai privalo per tris kalendorines dienas nuo jų pasikeitimo momento apie tai pranešti raštu vienas kitam.
.	Sutartyje neaptartus klausimus reglamentuoja Lietuvos Respublikos civilinio kodekso nuostatos.
.	Visi ginčai, kilę iš šios Sutarties, sprendžiami derybų keliu. Šalims nesusitarus, ginčas gali būti perduotas nagrinėti teismui Lietuvos Respublikos įstatymų nustatyta tvarka.
.	Sutartis sudaryta lietuvių kalba trimis egzemplioriais, turinčiais vienodą teisinę galią, – po vieną kiekvienam Partneriui arba vienu elektroniniu dokumentu, pasirašytu kvalifikuotu elektroniniu parašu.

Kelmės rajono savivaldybės meras		
____________________________    ___________          Ildefonsas Petkevičius          ______
(savivaldybės tarybos įgaliotas asmuo)              (parašas)                        (vardas, pavardė)                       (data)

Šiaulių miesto savivaldybės meras 		
____________________________   ___________           Artūras Visockas                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Šiaulių rajono savivaldybės meras 		
____________________________  ___________           Česlovas Greičius                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)



